frá hvaða tíma ávinnur starfsmaður sér rétt til að fara í námsleyfi?
ávinnslan hefst þegar starfsmaður hefur störf hjá stofnun og starfsmaður ávinnur sér tveggja vikna leyfi á hverju ári. að hámarki getur starfsmaður áunnið sér 6 mánuði. þegar starfsmaður hefur unnið í fjögur ár hjá stofnun öðlast hann rétt til að stunda endurmenntun/framhaldsnám enda sé það í samræmi við endurmenntunar-/starfsþróunaráætlun viðkomandi stofnunar eða starfsmanns.
þetta er ekki nýtt ákvæði eins og áður sagði heldur var eldra heimildarákvæði breytt í kjarasamningum þeirra félaga sem samið hafa um þessa breytingu þannig að nú á starfsmaður rétt til að stunda endurmenntun/framhaldsnám að uppfylltum ákveðnum skilyrðum.
dæmi: starfsmaður hefur unnið í átta ár hjá stofnuninni. hann fór í tveggja vikna námsleyfi 2009. hver er réttur hans til námsleyfis í dag?
starfsmaðurinn hefur unnið í átta ár og á því rétt á fjögurra mánaða námsleyfi. hann hefur hins vegar þegar fengið tveggja vikna leyfi sem dregst frá þessum fjórum mánuðum. réttur hans er því 3 ½ mánuður. þegar hann sækir um þarf að aðgæta hvort leyfið sé í samræmi við endurmenntunar-/starfsþróunaráætlun viðkomandi stofnunar eða starfsmanns sé hún til staðar. ennfremur hvort gæta þurfi að takmörkunum vegna þess aðsókn um námsleyfi valdi erfiðleikum í rekstri stofnunarinnar sbr. bókun 4 með kjarasamningnum.
starfsmaður á almennt rétt á námsleyfi miðað við það starfshlutfall sem hann er í þegar sótt er um leyfið. athuga þarf þó vel rétt starfsmannsins ef starfsmaður hefur verið í mjög skertu starfshlutfalli.